《徐铨部过访不值二首 其二》
明代·胡应麟

传呼鸾掖吏，来访鹿门樵。曲径俄双屐，空山祗一瓢。

白云寒自倚，紫气暮谁招。好去蓬莱殿，千花待汉轺。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。